laion/Wikipedia-Exotic huggingface dataset:
אגם מנגואה

אגם מנגואה (בספרדית: Lago de Mangua, נהגה: [maˈnaɣwa]; ידוע גם כאגם קסולוטלן, בספרדית: Lago Xolotlan) הוא אגם בדרום מערב ניקרגואה, בסמוך לעיר הבירה מנגואה ששוכנת לחופו הדרום המערבי של האגם. האגם מכיל מים מתוקים והוא נוצר בעקבות פעילות טקטונית, הוא ממוקם בגובה של 39 מ' מעל פני הים ומשתרע על פני שטח של 1,024 קמ"ר, אורכו המקסימלי הוא 65 ק"מ ורוחבו המקסימלי הוא 58 ק"מ ועם עומק ממוצע של 9.5 מטרים ועומק מרבי של 20 מטר הוא תופס את מקומו כאגם השני בגודלו בניקרגואה ובמרכז אמריקה כולה. הוא מוזן על ידי הנהרות סינקפה ווייאחו, ומקושר באמצעות נהר טיפיטפה עם אגם ניקרגואה ששוכן כ 35 ק"מ דרומית-מזרחית אליו, חיבור שנקטע בשנת 1910 עם ירידה במפלס האגם, וחזר ב-1998 לאחר שהוריקן מיץ' העלה את מפלס האגם ואיפשר לו לזרום לעבר אגם ניקרגואה בחזרה. על שפת אגם מנגואה ממוקם הר הגעש מומוטומבו, שגובהו 1280 מ'. צורתו של האגם אליפטית, כשרק חצי האי צ'יליטפה קוטע את הפרופיל שלו, מצפון-מערב לצ'יליטפה נמצא האי הראשי של האגם, מומוטומביטו. אגם מנגואה קיבל את שמו בדומה לאגם ניקרגואה על ידי הכובשים הספרדים שהגיעו במאה ה-16, משילוב המילים מנגו (Mangue) הכינוי אותו נתנו הספרדים לשבטי המנקמה (Mánkeme) שחיו באזור ואגואה (מים). מפלס אגם מנגואה עולה משמעותית באירועי גשם קיצוניים. מפלס המים הגבוה ביותר נרשם במהלך הצפה שאירעה בשנת 1933. במהלך ההוריקן מיץ' שפקד את מרכז אמריקה ב-1998 עלה מפלס האגם ב-3 מטרים וזרע הרס רב בבתים של אלו הגרים סביבו. שיטפון גדול עוד יותר התרחש בספטמבר-אוקטובר 2010. ומאז, העיר אסרה על מגורים באזורים שגובהם מתחת לגובה של 42.76 מטר מעל פני הים המועדים לשיטפונות. אגם מנגואה תואר על ידי כמה חוקרים כ"אגם המזוהם ביותר במרכז אמריקה". האגם זוהם קשות, בעיקר עקב הזרמת שפכים במשך כמה עשורים החל מ-1927. רק בשנת 2009 נפתח במנגואה מתקן מודרני לטיפול בשפכים אך גם הוא מטפל רק בכ־40% משפכי העיר. סיבה נוספת לזיהום היא העובדה שאין זרימה סדורה של מים החוצה מהאגם ורק שיטפונות המובילים לעלייה במפלס האגם מאפשרים למים לזרום דרך נהר טיפיטפה לכיוון אגם ניקרגואה. אולם למרות הזיהום, רבים מתושבי מנגואה עדיין חיים לאורך חופי האגם ואוכלים את הדגה המצויה בו. למרות הזיהום הקשה ישנם כ-20 מיני דגים שעדיין חיים באגם מנגואה. אף על פי שקיים חיבור בין אגם מנגואה לאגם ניקרגואה, הכריש השורי שמאכלס את אגם ניקרגואה אינו יכול לנדוד לאגם מנגואה בעקבות מפל בגובה 3.7 מטר על נהר הטיפיטפה. נוף לאגם מטיפיטאפה (2003) הר הגעש מומוטומבו מדיה וקבצים בנושא אגם מנגואה בוויקישיתוף JPL NASA: PIA03365: שכבת נופים, אגמים מנגואה (חזית) וניקרגואה (רקע) אגם מנגואה, באתר אנציקלופדיה בריטניקה (באנגלית) Douglas Haynes, [The Lake at the Bottom of the Bottom]. VQR, Summer 2011 Hazel Plunkett. Nicaragua: A Guide to the People, Politics and Culture. Interlink Books, Dec 1, 2001. pg. 71 Thorson, Thomas B., "The Status of the Lake Nicaragua Shark: An Updated Appraisal" (1976). Investigations of the Ichthyofauna of Nicaraguan Lakes.Paper 41.
מחולל חמצן

מחולל חמצן הוא מכשיר שמרכז את כמות החמצן מתוך תערובת גזים (בדרך כלל אוויר הסביבה). על ידי ברירה סלקטיבית של חנקן וסילוקו, ובכך מאפשר אספקת זרם גז המועשר בחמצן. מחוללי חמצן ביתיים הומצאו בתחילת שנות ה-70 של המאה ה-20 ותפוקת הייצור של מכשירים אלה גדלה לקראת סוף שנות ה-70. היצרנים הראשונים היו תאגיד יוניון קרביד ותאגיד בנדיקס. לפני עלייתם של מחוללי החמצן, טיפול בחמצן רפואי ביתי דרש שימוש בגלילי חמצן כבדים ומגושמים אליהם נדחס האוויר בלחץ גבוה או במערכות חמצן נוזליות, אשר דרשו לקרר את החמצן עד לטמפרטורה נמוכה מאוד (מינוס 183 מעלות צלזיוס. שתי השיטות הללו לאספקת חמצן דרשו ביקורים ביתיים של ספקים כדי לחדש את אספקת החמצן. בעקבות כך, מחוללי חמצן הפכו לאמצעי המועדף והנפוץ ביותר לאספקת חמצן ביתי. בעקבות הפופלוריות שצברו מחוללי החמצן הביתיים, גדל מספר היצרנים והוביל להוזלת המחירים בעקבות התחרות שהתפתחה. כיום, מחוללי חמצן המשתמשים בטכנולוגיה של ספיחה של לחץ סווינג (PSA), שכיחים יותר בקרב היישומים השונים לטיפול בחמצן. במיוחד מאחר שאספקת חמצן נוזלי או חמצן בלחץ גבוה עלולים להיות מסוכנים מדי או פחות נוחים למטופל הביתי. מחולל חמצן אוסף אוויר מהסביבה בעזרת מדחס ומסיר ממנו את חלקיקי החנקן. פעולה זו, של סינון החנקן מתוך תרכובת הגז, משאירה בסופה גז המועשר בחמצן לשימושם של אנשים הזקוקים לחמצן רפואי בגלל רמות חמצן נמוכות בדם. מאז תחילת המאה ה-21 נכנסו חברות רבות אל שוק מחוללי החמצן הניידים. בדרך כלל, מכשירים אלה מאפשרים זרימה רצופה של חמצן בתפוקה של אחד עד חמישה ליטרים לדקה. במחוללי החמצן הניידים קיים בדרך כלל וסת אלקטרוני המזהה שאיפה של המשתמש על מנת לספק חמצן רק בשעת הצורך. בנוסף, המשתמש יכול לשלוט בדרגות הזרימה של אספקת החמצן באופן ידני על פי החלטתו. מחוללי חמצן ניידים מתחברים לשקע חשמלי לפעילות על בסיס מקור חשמל ישיר ומאפשרים הפעלה רצופה. בנוסף לכך, יתרונם הגדול של מחוללי החמצן הניידים על המחוללים הביתיים הוא יכולתם לעבוד על סוללת ליתיום-יון המאפשרת הפעלה מחוץ לבית ובמהלך הפסקות חשמל. בדרך כלל ניתן לחבר מחוללי חמצן ניידים לשקע טעינה ברכב ובכך מתאפשרת טעינה בדרכים. רשות התעופה הפדרלית (FAA) אישרה את השימוש במחוללי חמצן ניידים בחברות תעופה מסחריות. עם זאת, על משתמשים במכשירים אלה לבדוק מראש אם המותג או הדגם המסוים מותרים בחברת תעופה מסוימת. בדרך כלל, מחוללי חמצן אינם משמשים את החולים בזמן שהם ישנים. זאת מאחר שנצפו מקרים בהם המחולל לא זיהה מתי המשתמש שואף אוויר. למחוללי החמצן קיים יתרון בכך שהם אינם מסוכנים כמו בלוני חמצן, העלולים להגדיל מאוד את קצב הבעירה של שרפה במקרה של דליפת הבלון. באמצעות הסבה ניתן להשתמש במחוללי חמצן רפואיים למטרות חיתוך, ריתוך ועבודות ניפוח זכוכית. טיפול בחמצן מדיה וקבצים בנושא מחולל חמצן בוויקישיתוף מדוקס, אוקטובר 14, 2019., מחולל חמצן - כל מה שרציתם לדעת ולא העזתם לשאול, באתר medox.co.il נשימה ורמת חמצן נמוכה בדם: המדריך המלא – גורמים וכיצד מחולל חמצן יכול לעזור גם לכם, באתר מדוקס, 4 פברואר 2020. "FAA Approved Portable Oxygen Concentrators". FAA. נבדק ב-2012-03-09. מדוקס, מחוללי חמצן מאושרים ע"י ה-FAA, באתר medox.co.il, ‏מרץ 10, 2020
Artist Collection: Toni Braxton

Artist Collection: Toni Braxton (בעברית: אוסף האמנים: טוני ברקסטון) הוא אלבום הלהיטים השלישי של הזמרת האמריקאית טוני ברקסטון אשר הופץ ב-12 באוקטובר 2004 BMG Heritage Records בדרום אמריקה בלבד. באלבום הלהיטים נכללים מיטב להיטיה של ברקסטון שיצאו משנת 1992 ועד שנת 2003. האלבום הופץ באותו היום בו הופץ אלבום הלהיטים השני שלה Platinum & Gold Collection. בשונה משני אלבומי הלהיטים הקודמים שלה, האלבום מכיל בנוסף ללהיטים בולטים מהקריירה שלה גם שירים שלא יצאו כסינגלים בכלל משלושת אלבומיה האחרונים. מידע על האלבום Artist Collection: Toni Braxton באתר MusicBrainz Artist Collection: Toni Braxton באתר Discogs Toni Braxton - Artist Collection, Discogs (באנגלית) Toni Braxton - Platinum & Gold Collection, Discogs (באנגלית)
קרחון סדג'וויק

קרחון סדג'וויק (באנגלית: Sedgwick Glacier) הוא קרחון בחוף המזרחי של האי אלכסנדר, שבאנטארקטיקה. אורכו של הקרחון 13 קילומטרים; רוחבו של הקרחון 3.7 קילומטרים. מוצאו של הקרחון למרגלות הר סטיבנסון; הקרחון זורם לכיוון מזרח, ונשפך אל מפרץ ג'ורג' השישי, בסמוך מצפון להר האקל. הקרחון מופה לראשונה (באופן חלקי) על ידי המשלחת הבריטית אל ארץ גרהאם, בפיקודו של ג'ון ריימיל, ב-16 באוגוסט 1936. הקרחון נסקר בשנית על ידי סקר שטחי חסות איי פוקלנד בשנת 1948. שמו של הקרחון ניתן לו על ידי סקר שטחי חסות איי פוקלנד. הקרחון נקרא על שם אדם סדג'וויק, גאולוג אנגלי, שהיה פרופסור לגאולוגיה באוניברסיטת קיימברידג'; שם זה ניתן לקרחון, בהתייחס לשמות אתרים רבים באזור הקרויים על שם גאולוגים אנגליים. • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Palmer Land Area, Antarctica: 1947–2009 , U.S. Geological Survey Geologic Investigations Series Map I–2600–C, 1 map sheet, 28-p קרחון סדג'וויק באתר הסקר הגאולוגי של ארצות הברית קרחון סדג'וויק באתר הגאזט האנטארקטי של ממשלת אוסטרליה קרחון סדג'ויק באתר הגאזט האנטארקטי המשווה SCAR של ממשלת אוסטרליה קרחון סדג'וויק באתר mindat מחשבון מרחקים - המרחק מקרחון סדג'וויק לאתרים סמוכים מזג אוויר נוכחי מעודכן בקרחון סדג'וויק תחזית מזג אוויר עדכנית ארוכת טווח עבור קרחון סדג'וויק נתוני מזג אוויר היסטוריים וסטטיסטיים עבור קרחון סדג'וויק גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
אור (פירושונים)

האם התכוונתם ל... אור – תופעה פיזיקלית אוּר – מילה נרדפת לאש אור (הרלדיקה) – טינקטורת הזהב (מצרפתית or – זהב) אור (דעת) – "אור רוחני" אור (רונה) – הרונה "ᚢ" באנגלית עתיקה אור (זן קלמנטינות) – זן הקלמנטינות שפותח מאורה (זן קלמנטינות) אור (סרט) – סרטה של הבמאית הישראלית קרן ידעיה אור סיטי נדל"ן – ראו: ענבל אור "האור" – עיתון – ראו: "הצבי" הבזק אור (או "קרן אור") – טכנולוגיה קוסמטית להסרת שיער וחידוש העור ועדת אור – ועדת החקירה הממלכתית לבירור ההתנגשויות בין כוחות הביטחון לבין אזרחים ישראלים באוקטובר 2000 מספר אור – Ore number אור 3 – תקופה במסופוטמיה הקדומה תנועת אור – תנועה שמטרתה קידום ההתיישבות בנגב ובגליל OR – ראו: או (לוגיקה) מוזיקה אור (אלבום של שושנה דמארי) – אלבום של שושנה דמארי אור (אלבום של אליעד נחום) – אלבום מוזיקה של הזמר אליעד נחום אור (שיר של שרית חדד) אור (שיר של שושנה דמארי) – שיר שכתבה והלחינה נעמי שמר ושרה שושנה דמארי אור (אלבום של אודיה) – אלבום הבכורה של הזמרת-יוצרת הישראלית אודיה אור (שיר של אודיה) מקומות אור (נהר) – Orb – נהר בצרפת אור (עיר) – עיר שומרית אור כשדים – עיר מקראית – מקום הולדתו של אברהם הנקרא אברהם העברי אור הגנוז – מושב בצפון בסמיכות למירון, מכונה גם בשם חופשא דקדושה קרחון אור – קרחון בהרי באוורס באזור חוף פנל שבאנטארקטיקה האי אור – איים בשם זה אישים אביב אור – ציירת קומיקס אייסטיין אור (Ore) – מתמטיקאי נורווגי אורי אור – אלוף בצה"ל, חבר כנסת אילן אור – מנהל נמל אשדוד ונמל חיפה אילן אור (ראש מועצה) – ראש המועצה המקומית יסוד המעלה אלן אור (Orr) – גנטיקאי ופרופסור אמיר אור – משורר ומתרגם בובי אור (Orr) – שחקן הוקי קרח דוד אור – מוזיקאי ומפיק ישראלי ורן אור (Orr) – איש עסקים, ופוליטיקאי אמריקאי יאיר אור – קצין ישראלי יואלי אור – קצין צה"ל במילואים יובל אור – אתלט ישראלי בעבר יוסף אור – מתרגם ועורך ישראלי יעקב אור – "מנדי", אלוף בצה"ל, אחר כך ממונה על ביקורת מערכת הביטחון במשרד מבקר המדינה מאיר אור – סופר והוגה דעות ציוני דתי, ממייסדי הקיבוץ טירת צבי מוריה אור – זמרת-יוצרת ישראלית משה אור – קצין צה"ל ענבל אור – אשת עסקים עקיבא אור – פעיל חברתי ופוליטי ישראלי קובי אור – עיתונאי ופובליציסט קיי אור (Orr) – פוליטיקאית אמריקאית קרן אור (שחקנית) ראובן אור – פרופסור לרפואה והמטולוג רותם אור – זמרת-יוצרת, מוזיקאית אלקטרו-פופ ישראלית שמעון אור – רב, ראש "תנועה לתורה מנהיגה" שמרית אור – פזמונאית תומר אור – סייף תיאודור אור – שופט בית המשפט העליון אורות עור אר (כפר)
יחסי אוסטריה–מונקו

יחסי אוסטריה–מונקו הם יחסי החוץ בין הרפובליקה הפדרלית של אוסטריה לבין נסיכות מונקו. בשנת 1886 חתמו מונקו והאימפריה האוסטרו-הונגרית על הסכם הסגרה בין המדינות. כיום, שתי המדינות הן חברות מועצת אירופה והאו"ם, ובנוסף הן חלק מאזור שנגן. אף על פי שמונקו אינה חברה באיחוד האירופי, מונקו קשורה קשר הדוק למנגנון הכלכלי של האיחוד האירופי באמצעות איחוד המכס עם צרפת והסתמכותו על האירו כמטבע הרשמי שלה. אוסטריה מחזיקה במונקו קונסוליה כללית במונטה קרלו. מונקו מחזיקה באוסטריה קונסוליה כללית בווינה. מדיה וקבצים בנושא יחסי אוסטריה–מונקו בוויקישיתוף הסכמים דו-צדדיים באתר ממשלת מונקו אתר על יחסי מדינות
יחסי יפן–פרגוואי

יחסי יפן–פרגוואי הם יחסי החוץ בין יפן לפרגוואי. שתי המדינות חברות מלאות באו"ם ובארגון הסחר העולמי. עם חתימת הסכם הסחר הדו-צדדי בין שתיהן, שתי המדינות כוננו יחסים דיפלומטיים ב-17 בנובמבר 1919. היחסים הדו-צדדיים הושעו במהלך מלחמת העולם השנייה; פרגוואי ניתקה את היחסים הדיפלומטיים עם יפן, גרמניה, איטליה וספרד ב-28 בינואר 1942, ולבסוף הכריזה פרגוואי מלחמה על יפן, גרמניה וספרד ב-7 בפברואר 1945. ב-8 בספטמבר 1951 נחתם בסן פרנסיסקו הסכם השלום המוחלט על ידי יפן, פרגוואי, ארצות הברית ו-46 מדינות אחרות בעלות הברית פרט למדינות קומוניסטיות. מכוח אשרור האמנה ב-28 בנובמבר 1951 ביפן וב-15 בינואר 1953 בפרגוואי, חודשו היחסים הדו-צדדיים בין המדינות. יש בערך 7,000 פרגוואים ממוצא יפני, שאבות אבותיהם הגיעו לפרגוואי בין 1936 ל-1959. יפן מיוצגת בפרגוואי בדרג השגרירות באמצעות שגרירות רשמית שהיא מחזיקה באסונסיון, בירת המדינה. פרגוואי מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מדיה וקבצים בנושא יחסי יפן–פרגוואי בוויקישיתוף Diplomatic Relations with Japan | Embassy of the Republic of Paraguay in Japan The World at War - Diplomatic Timeline 1939-1945 San Francisco Peace Treaty | Taiwan Documents Project Treaty of Peace with Japan | Treaty Database Japanese embassy in Asuncion (in Japanese and Spanish only) Paraguayan embassy in Tokyo
באר מנוחה

באר מנוחה היא באר בערבה, כ-150 מטר מערבה לכביש 90 וכ-90 קילומטר מצפון לאילת. מקור השם בשמה הערבי של הבאר, ביר אל מליחה (הבאר הטובה - בגלל כמות המלחים הנמוכה שבמים). הבאר ממוקמת לרגלי גבעות מנוחה ואחיותיה שמצפון וממערב להן, והן עשירות במצוקים בולטים. הבאר היא קדומה אך בתקופה המנדטורית שופצה ונבנתה בתוך מבנה בטון. בעת סלילתו של כביש הערבה, הוקם במקום מחנה עבודה. כן שימשה בעבר תחנת יציאה לבני נוער הרפתקניים, שניסו להגיע בסתר אל פטרה שמעבר לגבול, במרחק 30 ק"מ מזרחה. במקום שתי אנדרטאות לזכר הנופלים בעת ניסיונם זה. השרידים במקום הם מתקופת הברזל והמקום שימש כנקודת שיירות שעברו לכיוון סיני. ליד הבאר, על גבעה רמה, נמצאים שרידי מצד נבטי מהמאה הראשונה. צורתו הייתה מלבנית וממדיו: 18 על 21.5 מטר. בתוכו חדרים ברוחב 3 מטר הערוכים סביב חצר רחבה. בתקופה הרומית הוקם מעל שרידי המבנה הנבטי מגדל שמידותיו 9.5 על 9.5 מטר ובו 3 חדרים. בינואר 1945, באר מנוחה שימשה כנקודת חניה לילית למסע ה-14 לאום רשרש, אך בפועל משלחת החקר והמודיעין לנה בסמוך לה, ואליה הגיעה רק למחרת. בקיץ 1956 התרחשה סמוך לצומת התקפת מחבלים (פדאיון), על אוטובוס שעשה דרכו לאילת. בהתקפה נהרגו 4 אנשים: 3 חיילים שליוו את האוטובוס ברכב צבאי, ונוסעת באוטובוס. בשנת 1981, אפשרה המדינה לשמעון (כושי) רימון להקים בסמוך לבאר מנוחה, בקילומטר ה-101, פונדק דרכים, הצופה אל פטרה, אליה הצליח להגיע הבעלים בשנת 1959 ולחזור בשלום. הפונדק משמש את יעודו עד היום. צומת מנוחה הנמצא בסמוך, מחבר את כביש 90 עם כביש 40 המגיע מבאר שבע, באמצעות כביש 13 לצומת ציחור. הסלע האדום (שיר) כל מקום ואתר: מדריך לכל מקום ואתר בארץ ישראל, משרד הביטחון – ההוצאה לאור, מהדורה 20, 2005, עמ' 37. גרסה מקוונת של הספר (לבעלי הרשאה), באתר "כותר" אלי אלון, התקפה ב-1956 על האוטובוס באזור באר מנוחה, באתר News1 מחלקה ראשונה, 29 בינואר 2017
רוברט ריד (כדורסלן)

רוברט קית' ריד (באנגלית: Robert Keith Reid;‏ 30 באוגוסט 1955 – 19 בפברואר 2024) היה כדורסלן אמריקאי, אשר שיחק באופן פעיל בין השנים 1977–1992. ממוצעיו הכוללים לאורך 13 עונותיו בליגת ה-NBA היו 11.4 נקודות, 4.5 ריבאונדים ו-2.7 אסיסטים למשחק. ריד נולד באטלנטה שבג'ורג'יה, וגדל בעיר שרטס שעל יד סן אנטוניו בטקסס. בין השנים 1973–1977 למד באוניברסיטת סנט מרי אשר בסן אנטוניו, וב-4 עונותיו בקבוצת הכדורסל שלה קלע 13.8 נקודות ואסף 7.6 ריבאונדים בממוצע למשחק. בדראפט ה-NBA‏ 1977 נבחר ריד על ידי יוסטון רוקטס, בבחירה ה-40. לאחר עונת רוקי חלשה, שימש ריד כשחקן חמישייה קבוע ביוסטון ב-4 העונות הבאות, במהלכן רשם ממוצעים של 13.3 נקודות, 6.4 ריבאונדים ו-3.6 אסיסטים למשחק. בעונת 1980/1981 קבע שיאי קריירה של 15.9 נקודות ו-7.1 ריבאונדים למשחק, וסייע לרוקטס להעפיל לגמר ה-NBA, לראשונה בתולדות המועדון. בסדרת הגמר היה ריד הקלעי השני של קבוצתו (אחרי מוזס מלון) עם 14.7 נקודות למשחק, אך יוסטון הפסידה לבוסטון סלטיקס, בתוצאה 2–4. בקיץ 1982 פרש במפתיע ממשחק, בגיל 26 בלבד, אולם שנה לאחר מכן חזר לשחק עבור הרוקטס. בעונת 1985/1986 העפיל עם יוסטון פעם נוספת לגמר ה-NBA, בפעם השנייה בתולדותיה. בדומה לסדרת הגמר הקודמת בה השתתפה, גם בגמר 1986 גברו הסלטיקס על הרוקטס בתוצאה 2–4. לאורך הפלייאוף היה ריד הקלעי השלישי של קבוצתו (אחרי האקים אולאג'ואן ורלף סמפסון), עם ממוצע של 14.9 נקודות למשחק. בקיץ 1988, לאחר 10 עונות ביוסטון, הועבר בטרייד לשארלוט הורנטס, לקראת עונת הבכורה של המועדון ב-NBA. באותה עונה היה אחד משחקניה המובילים, לצד קלי טריפיוקה ורקס צ'פמן, וקלע 14.7 נקודות בממוצע למשחק. בין השנים 1989–1992 שיחק לתקופות קצרות עבור פורטלנד טרייל בלייזרס, שארלוט הורנטס ופילדלפיה 76' ב-NBA, וכן עבור "טלסה פאסט ברייקרס" ו"טריי-סיטי צ'ינוק" מליגת ה-CBA. נפטר ב-19 בפברואר 2024. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של ריד בליגת ה-NBA, באתר basketball-reference.com ריד מקבל את ה-NBA באמונה שלמה, באתר וושינגטון פוסט, 23 בדצמבר 1983 הסטטיסטיקות של ריד בליגת המכללות, באתר sports-reference.com רשימת הנבחרים בדראפט 1977, באתר basketball-reference.com סטטיסטיקות סדרת הגמר 1981, באתר basketball-reference.com הסטטיסטיקות של הרוקטס בעונת 1985/1986, באתר basketball-reference.com ריד נשלח בטרייד לשארלוט, באתר הניו יורק טיימס, 19 ביולי 1988
רומאנס (סרט, 1930)

רומאנס (באנגלית: Romance) הוא סרט קולנוע קולנוע אמריקאי משנת 1930 בבימויו של קלרנס בראון, עם גרטה גרבו בתפקיד הראשי, סרטה המדבר השני לאחר אנה כריסטי. התסריט מבוסס על המחזה "רומאנס" של אדוארד שלדון (1913) (אנ'). גרבו הייתה מועמדת לפרס אוסקר לשחקנית הטובה ביותר. קלרנס בראון היה מועמד לפרס אוסקר לבמאי הטוב ביותר. הארי (אליוט נאג'נט) מגיע לסבו טום ארמסטרונג (גווין גורדון) המשמש כבישוף בכנסייה ומודיע לו כי ברצונו לשאת לאישה את חברתו השחקנית לוסי למרות הסתייגות המשפחה וחבריו בגלל היותה במעמד חברתי נמוך משלו. טום מחייך לעברו ומספר לו על פרשת אהבתו בעבר הרחוק. מכאן מתוארת העלילה בפלשבק. טום היה רקטור צעיר בכנסיית סט. גילס בניו יורק. הוא הוזמן על ידי ידידו, הבנקאי המבוגר קורנליוס ("קורני") ון טייל לנשף של החברה הגבוהה. טום מוצא באחד החדרים אישה צעירה יפהפייה ומתחיל לשוחח איתה. הוא מוצא חן בעיניה אבל רק כשהיא יוצאת לקהל ומתחילה לשיר מסתבר לו שהיא הזמרת האיטלקייה ריטה קבטיני (גרטה גרבו). הוא ביישן דתי ומוקסם ממנה ומתחיל לחזר אחריה. למרות הבדלי המעמדות והתרבות היא נענית לו והוא מציע לה נישואים למרות הסתייגותה של אחותו אביגייל (קלרה בנדיק). רק לאחר שמתברר לו שריטה הייתה המאהבת של ון טייל הוא עוזב אותה בצער. כאשר הוא צופה בה שוב בהצגת האופרה "מרתה" הוא מתאהב בה שוב אבל השקפת עולמו הדתית גורמת לו להיפרד ממנה שוב. מאז התחתן, הקים משפחה ולא ראה אותה. טום הזקן מראה לנכדו ידיעה בעיתון על מותה של הזמרת ריטה קבטיני וכשהארי שואל אותו מה לעשות? הוא מציע לו להתחתן מיד עם לוסי למרות הסתייגות המשפחה. מדיה וקבצים בנושא רומאנס בוויקישיתוף "רומאנס", במסד הנתונים הקולנועיים IMDb (באנגלית) "רומאנס", באתר AllMovie (באנגלית) "רומאנס", באתר Rotten Tomatoes (באנגלית) "רומאנס", במסד הנתונים הקולנועיים KinoPoisk (ברוסית) רומאנס (1930), באתר TCM הפגישה הראשונה בין טום לריטה, באתר יוטיוב גרטה גרבו מדברת איטלקית, מתוך רומאנס (1930), באתר יוטיוב
יחסי יפן–קולומביה

יחסי יפן–קולומביה הם היחסים הדיפלומטיים בין קולומביה ליפן. מערכת היחסים כוננה רשמית בשנת 1908, אך נקטעה בין השנים 1942 ל-1954 עם התגברות מלחמת העולם השנייה . היחסים מבוססים בעיקר על סחר מסחרי אשר העדיף את אינטרסי יפן, חילופי תרבות וסיוע טכנולוגי נדבני לקולומביה. היחסים הדיפלומטיים בין קולומביה ליפן כוננו בחוזה שנקרא ידידות, מסחר וניווט שנחתם בוושינגטון הבירה, ארצות הברית ב-25 במאי 1908. עם זאת, השגרירות הרשמית הראשונה הוקמה על ידי יפן בוגוטה, קולומביה בשנת 1934 ובשנה שלאחר מכן הקימה קולומביה את שגרירותה בטוקיו. על פי שגרירות קולומביה ביפן, הקשרים המסחריים בין המדינות דינמיים יותר ויותר. בשנת 1996 הפכה יפן למוקד השלישי בייבוא קולומביה לאחר ארצות הברית וונצואלה עם כ-722.5 מיליון דולר (5.6% מכלל היבוא הקולומביאני). לעומת זאת, יפן ייבאה כ-348.6 מיליון דולר (פחות מ-1% מהיבוא היפני). מוצרים יפניים המיוצאים לקולומביה הם ברובם כלי רכב, חלקי רכב, מצלמות וידאו ומכשירי תקשורת, ואילו מוצרים קולומביאנים שיוצאו ליפן היו ברובם קפה, דגנים וניקל, ובמידה מועטה אמרלד, עורות זוחלים אקזוטיים ושוקולד. לאחרונה מיוצאים גם פרחים ומוצרי עור. החליפין המסחרי הנמוך יחסית נובע מהאינטרסים הגיאו-אסטרטגיים של יפן במדינות אחרות באמריקה הלטינית כמו ברזיל (שם יש קהילה חשובה של מהגרים מבוססים), מקסיקו, צ'ילה, פרו וארגנטינה. עבור יצרנים קולומביאנים לעומת זאת, יקר מאוד לייצא מוצרים נוספים ליפן כאשר מדינות קרובות אחרות מייצגות שווקים חסכוניים יותר ויש להם פחות מגבלות כלכליות. יפן מחזיקה בקולומביה שגרירות בבוגוטה. קולומביה מחזיקה ביפן שגרירות בטוקיו ו-2 קונסוליות בקובה ובנאגויה. מדיה וקבצים בנושא יחסי יפן–קולומביה בוויקישיתוף אתר על יחסי מדינות
איסרלון

איסרלון (באנגלית: Iserlohn) היא עיר במחוז מרקישר קרייס, בצפון נורדריין-וסטפאליה, גרמניה. הכנסייה Pancratius נוסדה בעיר כבר סביב שנת 985, אך המסמך הכתוב הראשון המזכיר את העיר היה רק ב-1150. בשנת 1237 הרוזן של מארק נתן לאיסרלון זכויות עירוניות. העיר היא ביתם של איסרלון רוסטרס, קבוצת הוקי קרח מהליגה הראשונה- DEL. הקבוצה הצטרפה ל-DEL בשנת 2000 והתפתחה מקבוצה בעלת תקציב נמוך לאחת מהקבוצות הטובות בליגה. המועדון משחק את משחקיו הביתיים באיספורטללה איסרלון, המכיל 4,967 צופים. המועדון המקורי, EC Deilinghofen, הוקם בשנת 1959 ופשט את הרגל בשנת 1987. הולנד אלמלו, הולנד שווייץ ביל/ביין, שווייץ אוסטריה הל ין טירול, אוסטריה צרפת אוכהל, צרפת צרפת לאבנטי, צרפת הונגריה נירג'האזה, הונגריה רוסיה נובוצ'רקסק, רוסיה גרמניה גלוצ'או, גרמניה פולין חוז'וב, פולין מדיה וקבצים בנושא איסרלון בוויקישיתוף אתר האינטרנט הרשמי של איסרלון איסרלון, באתר אנציקלופדיה בריטניקה (באנגלית)
יחסי אוסטריה–קולומביה

יחסי אוסטריה–קולומביה הם יחסי החוץ בין אוסטריה לקולומביה. יחסים דיפלומטיים כוננו בשנת 1920, אך קונסוליות כבוד אוסטריות היו קיימות כבר בבוגוטה ובברנקייה מאז שנת 1870. אוסטריה הפעילה שגרירות בבוגוטה עד אוגוסט 2012, ומאז מיוצגת באמצעות שגרירות שווייץ. עם זאת חמש קונסוליות כבוד נותרו פעילות בברנקילה, סנטיאגו דה קאלי, קרטחנה, מדיין וסן אנדרוס. קולומביה מחזיקה באוסטריה שגרירות בווינה. בפברואר–מרץ 1980, שגריר אוסטריה אדגר סלצר הוחזק כבן ערובה במצור על השגרירות הדומיניקנית בבוגוטה. לשתי המדינות הסכם אחד בתוקף מלפני למעלה מ-45 שנה והבנה אחת של הפרוטוקול: הסכם בין הרפובליקה של אוסטריה לרפובליקה של קולומביה על ביטול אגרות הוויזה, שנחתם בבוגוטה, קולומביה ב-22 באוקטובר 1974. הבנת הפרוטוקול בנושא התייעצויות פוליטיות ברמה גבוהה בין משרד החוץ של הרפובליקה של אוסטריה לבין משרד יחסי החוץ של הרפובליקה של קולומביה, שנחתם בווינה, אוסטריה ב-5 במרץ 1999. לשכת הכלכלה הפדרלית האוסטרית מחזיקה משרד שיווק בבוגוטה, הכפוף לנציבות הסחר האוסטרית בקראקס, ונצואלה. בשנת 2003 הסתכם הסחר הדו-צדדי בין אוסטריה לקולומביה ב-24.44 מיליון דולר. הבוטנאי והרופא המפורסם ניקולאוס ג'וזף פון ג'קווין (1727–1817) ערך מסעות מחקר באזור בין השנים 1755–1759, שהובילו אותו לחוף האטלנטי של קולומביה. קרל ברונר (1887–1960) נחשב לאב המייסד של התכנון העירוני המודרני בבוגוטה, שם שירת בשנות ה-30. ז'רארדו רייכל-דולמטוף (1912–1994) היה אחד האבות המייסדים של אנתרופולוגיה תרבותית ואתנולוגיה בקולומביה. האדריכל פריץ בלודק (1905–2001) תכנן יותר מ-150 מבנים לשיכון ולתעשייה, במיוחד במדיין. מוכר הספרים והעיתונאי הנס אונגר (1916–2004) יצר ספריה מרכזית עם ציר חייו האינטלקטואליים והתרבותיים של בוגוטה. מדיה וקבצים בנושא יחסי אוסטריה–קולומביה בוויקישיתוף "Bilaterale Beziehungen" (בגרמנית). Austrian Embassy in Bogotá. אורכב מ-המקור ב-2012-07-22. נבדק ב-2009-04-01. "Diplomacy's Dark Hours". TIME. 1980-03-17. נבדק ב-2009-04-01. Bilateral treaties between Austria and Colombia "MARKETING OFFICE in Bogotá". WKO ADVANTAGE AUSTRIA. אורכב מ-המקור ב-2011-06-15. נבדק ב-2009-08-07. "PARA HACER NEGOCIOS CON AUSTRIA" (בספרדית). Embajada de Colombia en Austria. נבדק ב-2009-08-07. Cultural ties between Austria and Colombia